2012R0383 — FI — 17.06.2014 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EU) N:o 383/2012, annettu 4 päivänä toukokuuta 2012, tallennusvälineen (mikrosiru) sisältäviä ajokortteja koskevista teknisistä vaatimuksista (ETA:n kannalta merkityksellinen teksti) (EYV L 120, 5.5.2012, p.1)

Muutettu:









▼B

KOMISSION ASETUS (EU) N:o 383/2012,

annettu 4 päivänä toukokuuta 2012,

tallennusvälineen (mikrosiru) sisältäviä ajokortteja koskevista teknisistä vaatimuksista

(ETA:n kannalta merkityksellinen teksti)







EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon ajokorteista 20 päivänä joulukuuta 2006 annetun Euroopan parlamentin ja neuvoston direktiivin 2006/126/EY ( 1 ) ja erityisesti sen 1 artiklan 2 kohdan, sekä katsoo seuraavaa: (1) Direktiivissä 2006/126/EY säädetään yhteisestä mallista jäsenvaltioiden myöntämille ajokorteille, joihin voidaan vapaaehtoisesti sisällyttää tallennusväline (mikrosiru). (2) Mikrosirun sisällyttäminen ajokorttiin auttaa jäsenvaltioita suojautumaan entistä paremmin petoksia vastaan. Tällaisen henkilötietojen käsittelyn osalta on noudatettava unionin sääntöjä, sellaisina kuin ne on vahvistettu muun muassa yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetussa Euroopan parlamentin ja neuvoston direktiivissä 95/46/EY ( 2 ). (3) Yhteentoimivuuden ja asianmukaisen petostentorjunnan varmistamiseksi mikrosirun teknisen toteutuksen olisi täytettävä tietyt vaatimukset ja standardit, mikäli jäsenvaltiot päättävät sen sisällyttämisestä ajokorttiin. (4) Mikrosirun sisältäviin ajokortteihin olisi sovellettava asianmukaista EU:n tyyppihyväksyntämenettelyä kyseisten vaatimusten noudattamisen toteamiseksi. EU:n tyyppihyväksyntämenettelyä ei olisi sovellettava ajokortteihin, jotka eivät sisällä mikrosirua. (5) Mikrosirun sisältäviin ajokortteihin sovellettavien teknisten vaatimusten olisi perustuttava kansainvälisesti hyväksyttyihin teknisiin standardeihin, erityisesti Kansainvälisen standardisointijärjestön / sähköalan kansainvälisen standardisointijärjestön (ISO/IEC) 18013-standardiin, jossa vahvistetaan ISO-standardin mukaisen ajokortin formaattia ja tietosisältöä koskevat puitteet. (6) Tässä asetuksessa säädetyt toimenpiteet ovat ajokorttikomitean lausunnon mukaiset, sekä katsoo seuraavaa: ON HYVÄKSYNYT TÄMÄN ASETUKSEN:







1 artikla

Soveltamisala

Tätä asetusta sovelletaan direktiivin 2006/126/EY mukaisesti myönnettyihin mikrosirun sisältäviin ajokortteihin.

2 artikla

Yleiset vaatimukset

1. Mikrosirun ja sen sisältämien tietojen, kaikki vapaaehtoiset tiedot tai lisätiedot mukaan luettuina, on oltava tämän asetuksen liitteen I säännösten mukaisia.

2. Mikrosirulle tallennetaan liitteessä I olevassa I.2.1 kohdassa tarkoitetut yhdenmukaistetut ajokorttitiedot.

3. Jäsenvaltioiden on kuultava komissiota, ennen kuin ne tallentavat ajokortin mikrosirulle liitteessä I olevassa I.2.2 kohdassa tarkoitettuja lisätietoja.

3 artikla

Sovellettavat standardit

Luettelo mikrosirun sisältäviin ajokortteihin sovellettavista standardeista vahvistetaan tämän asetuksen liitteessä II.

4 artikla

EU:n tyyppihyväksyntämenettely

Mikrosirun sisältäviin ajokortteihin on sovellettava EU:n tyyppihyväksyntämenettelyä tämän asetuksen liitteessä III vahvistettujen säännösten mukaisesti.

5 artikla

EU:n tyyppihyväksyntätodistus

1. Kun kaikki asiaan liittyvät EU:n tyyppihyväksyntää koskevat edellytykset täyttyvät tämän asetuksen 2, 3 ja 4 artiklan mukaisen mikrosirun sisältävän ajokortin osalta, jäsenvaltioiden on annettava valmistajalle tai tämän edustajalle EU:n tyyppihyväksyntätodistus.

2. Erityisesti sen varmistamiseksi, että tämän asetuksen säännöksiä noudatetaan, jäsenvaltio voi tarvittaessa peruuttaa antamansa EU:n tyyppihyväksyntätodistuksen.

3. EU:n tyyppihyväksyntätodistusten hyväksymistä ja peruuttamista koskevien ilmoitusten on oltava tämän asetuksen liitteessä IV olevan mallin mukaisia.

4. Komissiolle on ilmoitettava kaikista annetuista ja peruutetuista EU:n tyyppihyväksyntätodistuksista. Peruuttamisen osalta on ilmoitettava yksityiskohtaiset perustelut.

Komission on ilmoitettava jäsenvaltioille kaikista peruutetuista EU:n tyyppihyväksynnöistä.

5. Jäsenvaltioiden antamat EU:n tyyppihyväksyntätodistukset tunnustetaan vastavuoroisesti.

6 artikla

Yhden luukun yhteyspisteet

1. Kunkin jäsenvaltion on nimettävä viranomainen tai elin, joka toimii yhden luukun yhteyspisteenä mikrosirun sisältäviin ajokortteihin liittyvien kysymysten osalta. Yhteyspisteen on huolehdittava asianmukaisista tietosuojaan liittyvistä toimenpiteistä.

2. Jäsenvaltioiden on ilmoitettava komissiolle kolmen kuukauden kuluessa tämän asetuksen voimaantulosta 1 kohdan mukaisesti nimetyn yhden luukun yhteyspisteen nimi ja yhteystiedot. Jäsenvaltioiden on ilmoitettava komissiolle viipymättä näihin tietoihin tehtävät muutokset.

3. Komissio asettaa jäsenvaltioiden saataville luettelon nimetyistä yhden luukun yhteyspisteistä ja huolehtii sen ylläpitämisestä.

7 artikla

Suojalauseke

1. Jos jäsenvaltio varmistuu siitä, että huomattava määrä mikrosirun sisältäviä ajokortteja todetaan toistuvasti tämän asetuksen vastaisiksi, sen on ilmoitettava asiasta kaikille yhden luukun yhteyspisteille, direktiivissä 95/46/EY tarkoitetulle valvontaviranomaiselle ja komissiolle. Ilmoituksessa on mainittava kyseisiin ajokortteihin liittyvän EU:n tyyppihyväksyntätodistuksen numero sekä kuvaus sääntöjenvastaisuuksista.

2. Kyseiset ajokortit myöntäneen jäsenvaltion on tutkittava asia viipymättä ja toteutettava tarvittavat korjaavat toimenpiteet, tarvittaessa EU:n tyyppihyväksyntätodistuksen peruuttaminen mukaan luettuna.

8 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

Mikrosirun sisältäviä ajokortteja koskevat yleiset vaatimukset

Tässä liitteessä kuvatut mikrosirun sisältäviä ajokortteja koskevat yleiset vaatimukset perustuvat kansainvälisiin standardeihin ja erityisesti ISO/IEC 18013-sarjan standardeihin. Ne käsittävät:

— mikrosirua ja sen loogista aineistorakennetta koskevat vaatimukset,

— tallennettavia yhdenmukaistettuja tietoja ja lisätietoja koskevat vaatimukset, sekä

— mikrosirulle digitaalisesti tallennettujen tietojen tietosuojamekanismeja koskevat vaatimukset.

I.1 LYHENTEET







Lyhenne Merkitys AID Sovellustunniste (Application Identifier) BAP Peruslaatuinen pääsynvalvonta (Basic Access Protection) DG Tietoryhmä (Data Group) EAL 4+ Korotettu arvioinnin vakuuttavuustaso 4+ (Evaluation Assurance Level 4 Augmented) EF EF-tiedosto (Elementary File) EFID EF-tiedostotunniste (Elementary File Identifier) eMRTD Koneellisesti luettavat matkustusasiakirjat (Machine Readable Travel Documents) ICC Integroidulla piirillä varustettu kortti (Integrated Circuit Card) ISO Kansainvälinen standardisointijärjestö (International Standard Organisation) LDS Looginen aineistorakenne PICC Lähiluettava integroidulla piirillä varustettu kortti (Proximity Integrated Circuit Card) PIX Valmistajakohtainen sovellustunnisteen tarkennin (Proprietary Application Identifier Extension) RID Rekisteröidyn sovellustoimittajan tunniste (Registered Application Identifier) SOd Dokumentin suojausobjekti (Document Security Object)

I.2 MIKROSIRULLE TALLENNETUT TIEDOT

I.2.1 Yhdenmukaistetut pakolliset ja vapaaehtoiset ajokorttitiedot

Mikrosirulle tallennetaan direktiivin 2006/126/EY liitteessä I olevassa 3 kohdassa täsmennetyt yhdenmukaistetut ajokorttitiedot. Jos jäsenvaltio päättää sisällyttää ajokorttiin direktiivin 2006/126/EY liitteessä I olevassa 3 kohdassa vapaaehtoisiksi merkittyjä tietoja, ne on tallennettava mikrosirulle.

I.2.2 Lisätiedot

Komissiota kuultuaan jäsenvaltiot voivat tallentaa lisätietoja, edellyttäen että siitä ei aiheudu minkäänlaista haittaa direktiivin 2006/126/EY soveltamiselle.

Jäsenvaltioiden, jotka aikovat tallentaa lisätietoja, on toimitettava komissiolle yksityiskohtaiset tiedot lisätietojen tyypistä ja näiden tietojen tallentamista mikrosirulle koskevat perustelut. Komissio tarkastelee näitä tietoja ja antaa tarvittaessa lausunnon tässä liitteessä vahvistettujen vaatimusten perusteella ja direktiivin 95/46/EY 29 artiklan mukaisesti perustettua työryhmää kuultuaan. Komissio ilmoittaa myös tarvittaessa lausunnossaan, onko lisätiedot määrä tallentaa EU:n ajokorttisovellukseen vai johonkin muuhun sovellukseen.

I.3 MIKROSIRU

I.3.1 Tallennusvälineen tyyppi

Tämän asetuksen liitteessä II olevan 1 kohdan mukaisesti ajokorttitietojen tallennusväline on kontaktillinen mikrosiru, kontaktiton mikrosiru tai duaalisiru.

I.3.2 Sovellukset

Kaikki mikrosirulla olevat tiedot on tallennettava sovelluksiin, jotka on yksilöitävä sovellustunnisteeksi (AID) kutsutulla yksiselitteisellä koodilla liitteessä II olevan 2 kohdan mukaisesti

I.3.2.1 EU:n ajokorttisovellus

Pakolliset ja vapaaehtoiset ajokorttitiedot tallennetaan EU:n ajokortille varattuun sovellukseen. EU:n ajokorttisovelluksen sovellustunniste on:

’A0 00 00 04 56 45 44 4C 2D 30 31’,

ja se muodostuu seuraavista osista:

— Euroopan komissiolle varattu rekisteröidyn sovellustoimittajan tunniste (RID): ’A0 00 00 04 56’,

— EU:n ajokorttisovellukselle varattu valmistajakohtainen sovellustunnisteen tarkennin (PIX): ’45 44 4C 2D 30 31’ (”EDL-01”).

Tiedot yhdistetään loogisen aineistorakenteen (LDS) mukaisiksi tietoryhmiksi (DG).

Tietoryhmät tallennetaan EF-tiedostoina (EF) EU:n ajokorttisovellukseen ja suojataan liitteessä II olevan 3 kohdan mukaisesti.

I.3.2.2 Muut sovellukset

Muut lisätiedot tallennetaan yhteen tai useampaan niille varattuun sovellukseen erillään EU:n ajokorttisovelluksesta. Kukin tällainen sovellus yksilöidään yksiselitteisellä sovellustunnisteella.

I.4 EU:n AJOKORTTISOVELLUKSEN LOOGINEN AINEISTORAKENNE

I.4.1 Looginen aineistorakenne

Ajokorttitiedot tallennetaan mikrosirulle liitteessä II olevan 4 kohdassa esitetyn loogisen aineistorakenteen (LDS) mukaan. Tässä kohdassa täsmennetään pakollisia, vapaaehtoisia ja lisätietoryhmiä koskevat lisävaatimukset.

Kukin tietoryhmä tallennetaan yhtenä EF-tiedostona. EU:n ajokorttisovelluksessa käytetyt EF-tiedostot yksilöidään EF-tiedostotunnisteilla (EFID) ja lyhennetyillä EF-tiedostotunnisteilla liitteessä II olevan 5 kohdan mukaisesti.

I.4.2 Pakolliset tietoryhmät

Pakolliset ja vapaaehtoiset tiedot tallennetaan seuraaviin tietoryhmiin:

— DG 1: kaikki pakolliset ja vapaaehtoiset tiedot sellaisina kuin ne on painettu asiakirjaan, kasvokuvaa ja allekirjoituskuvaa lukuun ottamatta,

— DG 5: kuva ajokortin haltijan allekirjoituksesta,

— DG 6: kuva ajokortin haltijan kasvoista.

DG 1 -ryhmän tiedot jäsennellään tässä liitteessä olevan I.6 kohdan ja liitteessä II olevan 6 kohdan mukaisesti. Muiden tietoryhmien tiedot tallennetaan liitteessä II olevan 7 kohdan mukaisesti.

I.4.3 Lisätietoryhmät

Lisätiedot tallennetaan seuraaviin tietoryhmiin:

— DG 2: ajokortin haltijan henkilötiedot, biometrisiä tietoja lukuun ottamatta,

— DG 3: ajokortin myöntäneen viranomaisen tiedot,

— DG 4: muotokuva,

— DG 7: ajokortin haltijan biometriset tiedot (sormenjälki),

— DG 8: ajokortin haltijan biometriset tiedot (iiris),

— DG 11: muut tiedot, kuten ajokortin haltijan täydellinen nimi kansallisen kirjoitusasun mukaisesti.

Näihin tietoryhmiin kuuluvat tiedot tallennetaan liitteessä II olevan 8 kohdan mukaisesti.

I.5 TIETOSUOJAMEKANISMIT

Mikrosirun ja sen sisältämien tietojen aitouden ja eheyden todentamiseksi sekä ajokorttitietoihin pääsyn rajoittamiseksi on käytettävä asianmukaisia mekanismeja.

Mikrosirulle tallennetut tiedot suojataan liitteessä II olevan 3 kohdan mukaisesti. Kyseisessä kohdassa täsmennetään lisävaatimukset, joita on noudatettava.

I.5.1 Aitouden varmistaminen

I.5.1.1 Pakollinen passiivinen todennus

Kaikki EU:n ajokorttisovellukseen tallennetut tietoryhmät on suojattava passiivisella todennuksella.

Passiiviseen todennukseen liittyvien tietojen osalta on noudatettava liitteessä II olevassa 9 kohdassa täsmennettyjä vaatimuksia.

I.5.1.2 Vapaaehtoinen aktiivinen todennus

Sen varmistamiseksi, että alkuperäistä mikrosirua ei ole vaihdettu, on käytettävä vapaaehtoisia aktiivisia todennusmekanismeja.

I.5.2 Pääsyn rajoittaminen

I.5.2.1 Pakollinen peruslaatuinen pääsynvalvonta

Kaikkiin EU:n ajokorttisovelluksen sisältämiin tietoihin on sovellettava perusluontoista pääsynvalvontamekanismia (BAP). Yhteentoimivuuden varmistamiseksi koneellisesti luettavien matkustusasiakirjojen (eMRTD) kaltaisten nykyisten järjestelmien kanssa on käytettävä yhden rivin koneellisesti luettavaa kenttää (MRZ) liitteessä II olevan 10 kohdan mukaisesti.

Mikrosirun avaamiseen käytettävä dokumenttiavain Kdoc, joka annetaan yhden rivin koneellisesti luettavasta kentästä, joko manuaalisesti tai käyttämällä OCR-lukulaitetta (optinen merkintunnistus). Käytetään liitteessä II olevan 10 kohdan mukaiselle yhden rivin MRZ-kentälle määriteltyä BAP 1 -konfiguraatiota.

I.5.2.2 Ehdollinen laajennettu pääsynvalvonta

Tallennettaessa mikrosirulle arkaluontoisempia tietoja pääsyä näihin tietoihin on rajoitettava lisätoimenpiteillä.

Laajennettujen pääsynvalvontamekanismien osalta on noudatettava liitteessä II olevan 11 kohdan vaatimuksia.

I.5.3 Julkisen avaimen infrastruktuuri (PKI) mikrosirun sisältäville ajokorteille

Edellä 6 artiklassa tarkoitettu yhden luukun yhteyspiste vahvistaa tarvittavat kansalliset järjestelyt julkisen avaimen järjestelmän hallinnoimiseksi ISO-standardin 18013_3 liitteen A mukaisesti.

I.6 TIETOJEN ESITTÄMINEN

I.6.1 Tietoryhmän 1 tietojen formatointi







Tunniste L Arvo Koodaus M/O 61 V DG 1 -tiedot (sisäkkäiset) Tunniste L Arvo 5F 01 V Tyyppihyväksynnän numero ans M 5F 02 V Demografisista tietoelementeistä koostuva dataobjekti M Tunniste L Arvo 5F 03 3 Myöntävä jäsenvaltio a3 M 5F 04 V Haltijan sukunimi/sukunimet as M 5F 05 V Haltijan etunimi/etunimet as M 5F 06 4 Syntymäaika (pp/kk/vvvv) n8 M 5F 07 V Syntymäpaikka ans M 5F 08 3 Kansalaisuus a3 O 5F 09 1 Sukupuoli M/F/U O 5F 0A 4 Ajokortin myöntämispäivä (pp/kk/vvvv) n8 M 5F 0B 4 Ajokortin viimeinen voimassaolopäivä (pp/kk/vvvv) n8 M 5F 0C V Myöntävä viranomainen ans M 5F 0D V Hallinnollinen numero (muu kuin asiakirjan numero) ans O 5F 0E V Asiakirjan numero an M 5F 0F V Vakinainen asuinpaikka tai postiosoite ans O 7F 63 V Ajoneuvoluokista/rajoituksista/ehdoista koostuva dataobjekti M Tunniste L Arvo (jäljempänä määriteltyjen koodien mukaan) 02 1 Ajoneuvoluokkien/rajoitusten/edellytysten määrä N M 87 V Ajoneuvoluokka/rajoitus/edellytys ans M 87 V Ajoneuvoluokka/rajoitus/edellytys ans O … … … … … 87 V Ajoneuvoluokka/rajoitus/edellytys ans O

I.6.2 Looginen tallennusmuoto

Ajoneuvoluokat, rajoitukset tai edellytykset kootaan dataobjektiksi seuraavassa taulukossa esitetyn rakenteen mukaisesti:







Ajoneuvoluokan koodi Myöntämispäivä Viimeinen voimassaolopäivä Koodi Merkki Arvo

jossa

— ajoneuvoluokan koodit esitetään sellaisina, kuin ne on määritelty direktiivin 2006/126/EY 4 artiklassa (AM, A1, A2, A, B1, B jne.),

— myöntämispäivä ajoneuvoluokan osalta esitetään muodossa PPKKVVVV (päivä 2 merkkiä, kuukausi 2 merkkiä, vuosi 4 merkkiä),

— viimeinen voimassaolopäivä ajoneuvoluokan osalta esitetään muodossa PPKKVVVV (päivä 2 merkkiä, kuukausi 2 merkkiä, vuosi 4 merkkiä),

— koodi, merkki ja arvo viittaavat ajoneuvoluokkaa tai kuljettajaa koskeviin lisätietoihin tai rajoituksiin.









LIITE II







Luettelo tallennusvälineen sisältäviin ajokortteihin sovellettavista standardeista Kohta Asia Vaatimus Soveltamiskohde 1 Tallennusvälineen rajapinta, rakenne ja komennot ISO/IEC 7816-sarja (kontaktillinen), ISO/IEC 14443-sarja (kontaktiton) ISO/IEC 18013-2:2008-standardin liitteen C mukaisesti Liite I, I.3.1 kohta 2 Sovellustunniste ISO/IEC 7816-5:2004 Liite I, I.3.2 kohta 3 Tietosuojamekanismit ISO/IEC 18013-3:2009 Liite I, I.3.2.1 kohta Liite I, I.5 kohta 4 Looginen aineisto-rakenne ISO/IEC 18013-2:2008 Liite I, I.4.1 kohta 5 EF-tunnisteet ISO/IEC 18013-2:2008 Taulukko C.2 Liite I, I.4.1 kohta 6 Tietojen esittäminen DG 1 ISO 18013-2:2008, liite C.3.8 Liite I, I.4.2 kohta Liite I, I.6.1 kohta 7 Pakollisten tietojen esittäminen, DG 5 ja DG 6 ISO/IEC 18013-2:2008, liite C.6.6 ja liite C.6.7, kasvokuva ja allekirjoituskuva tallennettava JPEG- tai JPEG2000-muodossa Liite I, I.4.2 kohta 8 Vapaaehtoisten ja lisätietojen esittäminen ISO/IEC 18013-2:2008, liite C Liite I, I.4.3 kohta 9 Passiivinen todennus ISO/IEC 18013-3:2009, 8.1 kohta, tiedot on tallennettava EF.Sod-objektiin (dokumentin suojausobjekti) LDS-rakenteessa Liite I, I.5.1.1 kohta 10 Peruslaatuinen pääsynsuojaus ISO/IEC 18013-3:2009 ja sen muutos 1 Liite I, I.5.2.1 kohta Peruslaatuisen pääsynsuojauksen konfiguraatio ISO/IEC 18013-3:2009, liite B.8 11 Laajennettu pääsynvalvonta Tekninen ohjeisto TR-03110, koneellisesti luettavien matkustus-asiakirjojen edistyneet turvamekanismit – laajennettu pääsynvalvonta (EAC), versio 1.11 Liite I, I.5.2.2 kohta 12 Testausmenetelmät ISO 18013–4:2011 Liite III, III.1 kohta 13 Tietoturvatodistus Korotettu arvioinnin vakuuttavuustaso 4 (EAL 4+) tai vastaava Liite III, III.2 kohta 14 Toiminnallisuustodistus Sirukortin testaus ISO 10373-sarjan mukaan Liite III, III.3 kohta









LIITE III

Mikrosirun sisältävien ajokorttien EU:n tyyppihyväksyntämenettely

III.1 YLEISTÄ

Valmistajien, jotka hakevat EU:n tyyppihyväksyntää mikrosirun sisältäville ajokorteille, on esitettävä tietoturvatodistus ja toiminnallisuustodistus.

Tuotantoprosessiin suunnitelluista muutoksista, ohjelmistot mukaan luettuina, on ennalta ilmoitettava tyyppihyväksynnän myöntäneelle viranomaiselle, joka voi vaatia lisätietoja ja testauksia ennen muutoksen hyväksymistä.

Testauksessa on noudatettava tämän asetuksen liitteessä II olevassa 12 kohdassa esitettyjä menetelmiä.

III.2 TIETOTURVATODISTUS

Ajokortin mikrosirujen tietoturva on arvioitava liitteessä II olevassa 13 kohdassa täsmennettyjen perusteiden mukaan.

Tietoturvatodistus annetaan ainoastaan siinä tapauksessa, että mikrosirun todetaan kestävän yritykset kajota tietoihin tai muuttaa niitä.

III.3 TOIMINNALLISUUSTODISTUS

Mikrosirun sisältävien ajokorttien toiminnallisuus arvioidaan tutkimuslaitoksen tekemillä testeillä liitteessä II olevassa 14 kohdassa täsmennettyjen perusteiden mukaan.

Jäsenvaltioiden, jotka ottavat ajokortissa käyttöön mikrosirun, on varmistettava, että liitteessä I esitettyjä asiaan liittyviä toiminnallisia standardeja ja vaatimuksia noudatetaan.

Toiminnallisuustodistus annetaan valmistajalle vasta sen jälkeen, kun

— mikrosirulla on voimassa oleva tietoturvatodistus,

— on osoitettu liitteen II vaatimusten noudattaminen, ja

— toiminnalliset testit on suoritettu hyväksytysti.

Asianomainen jäsenvaltion viranomainen vastaa toiminnallisuustodistuksen antamisesta. Todistuksessa on yksilöitävä myöntävä viranomainen, todistuksen hakija ja mikrosiru sekä ilmoitettava yksityiskohtainen luettelo testeistä ja niiden tuloksista.

III.4 EU:n TYYPPIHYVÄKSYNTÄTODISTUS

III.4.1 Todistuksen malli

Jäsenvaltion on annettava EU:n tyyppihyväksyntätodistus, kun sille on esitetty tässä liitteessä tarkoitetut tietoturva- ja toiminnallisuustodistukset. EU:n tyyppihyväksyntätodistuksen on noudatettava liitteessä IV olevaa mallia.

▼M1

III.4.2 Numerointijärjestelmä

EU:n tyyppihyväksynnän numerointijärjestelmä koostuu seuraavista osista:

a) pieni ”e”-kirjain ja sitä seuraava tyyppihyväksynnän antaneen jäsenvaltion tunnusnumero 1 Saksa 2 Ranska 3 Italia 4 Alankomaat 5 Ruotsi 6 Belgia 7 Unkari 8 Tšekki 9 Espanja 11 Yhdistynyt kuningaskunta 12 Itävalta 13 Luxemburg 17 Suomi 18 Tanska 19 Romania 20 Puola 21 Portugali 23 Kreikka 24 Irlanti 25 Kroatia 26 Slovenia 27 Slovakia 29 Viro 32 Latvia 34 Bulgaria 36 Liettua 49 Kypros 50 Malta.

b) kirjaimista ”DL”, joita edeltää tavuviiva ja joita seuraa kaksi numeroa, jotka ilmaisevat tälle asetukselle tai sen viimeisimmälle merkittävälle tekniselle muutokselle annetun järjestysnumeron. Tämän asetuksen järjestysnumero on 00;

c) EU:n tyyppihyväksynnän antaneen jäsenvaltion myöntämä yksilöllinen tunnistenumero.

Esimerkki EU:n tyyppihyväksyntätodistuksen numerointijärjestelmästä: e50-DL00 12345.

Kunkin mikrosirun sisältävän ajokortin osalta hyväksyntänumero tallennetaan mikrosirulle tietoryhmään 1.

▼B









LIITE IV

Mikrosirun sisältävää ajokorttia koskevan EU:n tyyppihyväksyntätodistuksen malli

Toimivaltaisen viranomaisen nimi:

Ilmoitus koskee ( 3 ) mikrosirun sisältävän EU:n ajokortin:

— hyväksyntää

— hyväksynnän peruuttamista

Hyväksynnän numero:

1. Tuotenimi tai tavaramerkki:

2. Mallinimi:

3. Valmistajan tai tarvittaessa tämän edustajan nimi:

4. Valmistajan tai tarvittaessa tämän edustajan osoite:

5. Tutkimuslaitoksen testausraportit: 5.1 Tietoturvatodistus nro: Päivämäärä: Myöntäjä: 5.2 Toiminnallisuustodistus nro: Päivämäärä: Myöntäjä:

6. Hyväksymispäivä:

7. Tyyppihyväksynnän peruuttamispäivä:

8. Paikka:

9. Päiväys:

10. Liitteenä olevat selventävät asiakirjat:

11. Allekirjoitus: